30 éves, nem dohányzó nő vagyok. 17-22 éves koromig fogamzásgátló tablettát szedtem, de abbahagytam. Mivel még egy ideig nem szeretnénk kisbabát, ezért újból elgondolkoztam a fogamzásgátló használatán. Mivel ezalatt az idő alatt a családunkban az egyik nagyszülőnek trombózisa volt, így elmentem egy trombózishajlam szűrésre, melynek az eredménye az alábbi lett:
Faktor II: normál
MTHFR: heterozigóta C677T, heterozigóta A1298C
A Faktor V és Faktor II esetében mindkét allél normális. Az MTHFR gén a két vizsgált pozíciónál egy-egy mutációs alléllel rendelkezik. A két heterozigóta forma kis mértékben növeli a trombózis és a habituális vetélés előfordulásának kockázatát, a szérum homocisztein-koncentrációjának növekedését okozhatja. A trombózis genetikai kockázata az átlagosnál nagyobb.
Az értékelés alapján több kérdés is felmerült bennem, szedhetek-e hormonális fogamzásgátlót, a későbbi gyermekvállalásban ennek az értéknek milyen szerepe van, kell-e bármire is odafigyelnem, illetve szükséges-e felkeresnem egy szakorvost az értékeléssel kapcsolatban?
Az MTHFR polimorfizmus mellett szedhet IV. generációs fogamzásgátlót, de ha terhes lesz, az egész terhességét LMWH-védelemben kell kiviselnie.Szakmailag a Trombózisközpont áll rendelkezésére.
Prof. Dr. Blaskó György!
A panasz a következő lenne.
rokonomnak lábára dőlt egy polc 2 hónappal ezelőtt. Kicsit késve derült ki hogy trombózisa van; otthon fekvés javasoltak neki, kontrollok, minimális mozgás most már a végére. viszont még így is legalább egy hónapig otthon. Most arra panaszkodik hogy a másik lába is megkeményedik úgy mint a balesetes és fél nehogy valami baj legyen. Alvadásgátlót kap, és gondolom más gyógyszer is. veszélyes ez egy kicsit, érdemes e aggódni stb?
Nem aggódni kell, hanem szakemberhez kell fordulni. Miért nem ellenőrzik mindkét lábát Doppler ultrahanggal? Ha negativ az eredmény és alacsonya DDimer érték, akkor nem kell aggódni se.
Jobb lábi izomfájdalom miatt xilox-ot illetve mydetont szedtem. Egyik napról a másikra elkezdett fájni a bal vádlim. Elmentem orvoshoz ahol doppler ultrahangos vizsgálatot végeztek a combomtól lefelé. Illetve néztek D-dimer értéket ami 364 u/l volt . Azt mondták nincsen baj majd haza küldtek. Másnapra bedagadt a combom, így visszamentem és átküldtek reumatológiára. Tovább kell szednem a xilox-ot és a mydetont. Olvastam, hogy ilyen tünetei vannak a medencei trombózisnak is. Lehetséges, hogy az a bajom csak nem vették észre?
Említi, hogy végezte Doppler UH vizsgálatot, de az eredményt nem írta meg! Mindenképpen meg kellene ismételni a hasi Dopplert és a kismedencei Dopplert.
A kismedencében folyó thrombosis nagyon komoly betegség. Családilag hogy áll? és hány éves egyáltalán?
Tisztelt doktornő! kérném mielőbbi válaszát mivel sürgős lenne az alábbi kérdésemben.
2010.3.02.-én az alábbi haematológiai leltetket kaptam mivel elhalt terhességem vot az egri kórháztól:apc resistencia pozitivitás igazolódott.faktor v leiden mutáció: heterozigóta, protombin 20210A allél: vad tipus, mthfr c677t polimorfizmus: vad tipus, faktor xiii val34leu:heterozigóta,antitrombin iii:100%, viii factor:91%.fibrinogen:2.15g/l.inr:1.11, act:89,protein c:97%,protein s:81%. ekkor nem kaptam semmilyen véralvadásgátlót.majd 2011.9.2-án bekerültem az egri belgyógyászati osztályra bal alsó lábszár fájdalommal mely terhelésre fájt. a vélemény ekkor: izomvéna trhombozis mely a popliteaba is beterjed. d dimer értéke magas,phlebotrombosisra utal, clexane sc 1*0.6ml tartós terápiát vezetünk be. ezután 3 hónapra az egercsehi háziorvossal egyeztetve sincumar szedését keztewm el. amelyet a mai napig szedek,napi 4,5 tbl-t. a kérdésem a következő lenne ezek ismeretében hogy a háziorvosom szerint nem hagyhatnám abba a szedését az egri haematológus doktornő szerin taz egyik héten az mondta hogy át kell álljak a clexanra megint, másik héten viszont azt mondta hogy nem kell már szednem. 2014.02.17-én voltam izotóp vizsgálaton amely 4.5 szem sincumar szedése mellett a következő eredményt hozta:Embolistatiora utaló típusos szegmentális vagy szubszegmentális prefúziós defektus egyik oldalon sem ábrázolódott. embolia pulm. nem valószínű. az alsó végtag mélyvénái mko. jól telítődnek, jelentősebb áramlási akadályozottság kollaterazáció és a késői képeken kölírt dúsítás nem ábrázolódott. vél: mélyvénás áramlási zavar thrombusfejlődés nem dekettálható.ezzel az eredménnyel küld Deberecenbe az egri haematológus doktornő hogy majd Debrecen eldönti kell e még szednem a véralvadásgátlót vagy nem. szeretném ezek ismeretében az ön véleményét mert már unom ezt a huza vonát, meg szerinetm az izotóp visgálatnak sincumar szedés melett nem volt értelme. mielőbbi válaszát előre is köszönöm. Üdv: Baloghné.
Tisztelt Baloghné Andi!
A trombózis, tüdőembólia kezelése nem egyszerű. Olyan döntéseket kell hozni, melyek következménye - akár így akár úgy döntünk - komolyak. Ne csodálkozzon a bizonytalanságon.
Éppen a döntések következményei miatt én így ismeretlenül - bármennyire is sok információt írt le -, Ön és az eredeti leletek megtekintése nélkül, véleményt nem mondhatok.
Kérem, bízzon a debreceniek döntésében!
VERTIGOM van. Jo-e a nootropilos infuzios kezelés?
Tisztelt Jakab Gézáné!
Ahhoz, hogy válaszolni lehessen a kérdésére, pontosan ismerni kellene a vertigo okát, hátterét. Fertőzés? Keringési zavar? Meniere? Egyéb?
Kérem, keresse fel Vida főorvosnőt nálunk, minden korábbi leletével, hogy a választ meg tudja adni.
Tisztelt Prof .Dr.Blaskó György. 2012 februárjában volt egy trombózisom a jobb vádlimban.A hematólógiai vizsgálat kimutatta a Leiden mutációs génhibát. Azóta warfarint szedek. A belgyógyász szerint életem végéig ,a hematológus szerint már abbahagyhatom a szedését. Bár nagyon úgy látom,hogy félnek állást foglalni és látom rajtuk a bizonytalanságot ezzel kapcsolatban. A kérdésem a következő:ön szerint abbahagyható a warfarin szedése a Leiden mutáció mellett?Vagy tényleg szükséges életem végéig szedni? Ha abba hagyom nem nagyon nagy a kockázata egy újabb trombózisnak?Elfelejtettem megemlíteni,hogy 39 éves vagyok.Édesanyámnak 2 x volt trombózisa.1x mélyvénás,1 x felületi.Köszönettel és tisztelettel:Goga Katalin.
Leírás szerint nagy eséllyel élete végéig szednie kell. Biztos választ akkor tudok mondani, ha látom minden leletét, körülményét. Kérem, keressen fel rendelésemen a Trombózisközpontban.
Tisztelt Váradi Tivadar!
Az Ön által említett "lúgosításnak" nincs semmilyen bizonyított gyógyító hatása leukémia esetében. Az étkezésnek a kezeléssel összhangban kell lennie, így azt kérem, hogy kezelőorvosával egyeztesse.
Elküldeném először a történetem.
2014. 01. 25 én paintballozás közben rosszul léptem, és kifordult a jobb térdem.A fájdalom, és a duzzanat nem csökkent, ezért másnap elmentem a Szent János Kórházba, a helyileg illetékes ügyeletre. Az ügyeletes orvos, dr. Molnár Szabolcs (O57830) volt. Manuális vizsgálat, ill. röntgenfelvétel alapján megállapította, hogy az oldalszalag megnyúlt vagy elszakadt, ill. vérömleny keletkezett a sérült területen – ez okozza a fájdalmat, és a duzzanatot. Azt az utasítást kaptam, hogy 2 hétig szigorúan pihentessem felpolcolva, jegeljem és fáslizzam, majd 2 hét múlva menjek vissza kontrollra, és akkor megmondja, műteni kell-e. Vérhígítót akkor nem írt fel, szóba se került, hogy esetleg szükség lehet rá. 2014.02.02 – án (egy héttel korábban a megbeszéltnél!) visszamentem a Szent János kórházba, mert nagyon fájt már a vádlim a sérült térdem alatt. Ismét dr. Molnár Szabolcs látott el. Felírta a vérhígítót, és elmondta, hogy kezdjem el a kezelést, mert most az a legfontosabb, hogy a trombózist elkerüljük! Utasítását követve kiváltottam a receptet, még aznap beadtam magamnak az első Clexane 4000 injekciót. Másnap, 02.03 -án hétfő reggel erős hátfájdalommal ébredtem. Beadtam magamnak a 2. injekciót is, majd délutánra rosszabbul lettem, már alig kaptam levegőt. Elmentem a Szt. Imre kh sürgősségi osztályára, ahol már majdnem leestem a székről a vizsgálatokra várakozva, annyira nem kaptam levegőt, és olyan erős fájdalmaim voltak. Mellkasröntgen és CT után megállapították, hogy tüdőembóliám van, és azonnal átszállítottak mentővel a Jahn Ferenc Délpesti Kórházba.
Itt tájékoztattak többek között arról, hogy életveszélyes állapotban vagyok. Min. 5 napig mozdulatlanul kell feküdnöm, hogy a vérrög feltapadhasson az érfalra. Elmondták továbbá, hogy kis területen tüdőszövet elhalás is bekövetkezett…
Azóta eltelt 8 nap, és az itt történő ellátásnak köszönhetően jelenleg már jobban vagyok, mozoghatok is. Azonban sajnos, - 2014.02.10 –én- végzett ultrahang vizsgálat során a jobb lábamban trombózist állapítottak meg.
Leválhat még a lábamból a vérrög?
Nagyon meg vagyok ijedve.
Mennyit kell pihennem vele,és mennyit időt sétálgathatok?Mikor operálható a térdem?
Köszönettel:Sáfrány ZSolt
Tisztelt Sáfrány Zsolt!
Örülök a sérülés-trombózis-embólia sort követő jelenlegi jó állapotának.
Leírása alapján úgy látom, hogy jelenleg a Dél Pestiben jó kezekben érzi magát. Azt javaslom, hogy a felmerülő kérdéseket a kezelőorvosával beszélje meg.
A leírásból arra következtetek, hogy a jobb lába sérült, ott alakult ki trombózis, abból szakadt le darab, okozott tüdőembóliát. Jelenleg ez a trombózis szervül. Ez több hónapig tart. A trombózis állapotát kezelőorvosa ismeri legjobban, így a szükséges és javasolt kezelést is, ahogy szervülés mértékét, rög leszakadás valószínűségét is ő tudja legjobban megítélni, Önnek elmondani. Hasonlóan a mozgathatóságot, műthetőséget.